מושל מחוז טולה

מושל מחוז טולה (ברוסית: Губерна́тор Ту́льской о́бласти) הוא הפקיד הבכיר ונושא המשרה הרמה ביותר במחוז טולה. המושל מנהל את המחוז ועומד בראש ממשלת המחוז.

היסטוריה 

בשנים 1777–1796 התחלק השלטון בטולה בין המושלים הכלליים לבין הדוכסים. הכוח הפוליטי היה נתון בידי המושלים הכלליים. היו להם סמכויות בלתי מוגבלות והיו כפופים אך ורק לקיסר רוסיה. ככלל, כל מושל כללי ניהל כמה אזורים במקביל. הדוכסים ניהלו פעילויות כלכליות. בשנת 1797 הוקם פלך טולה, שבראשו עמד המושל שמונה על ידי הצאר. מחוז טולה בהרכבו הנוכחי הוקם ב-26 בספטמבר 1937, בתחילה עמד בראש המחוז יו"ר ועדת מחוז טולה מטעם המפלגה הבולשביקית, לאחר מכן המזכיר הראשון של ועדת מחוז טולה מטעם המפלגה הקומוניסטית של ברית המועצות.

בשנת 1991 הוקמה משרת ראש האדמיניסטרציה של מחוז טולה, שמונה על ידי נשיא רוסיה. ב-28 בספטמבר 1995 אומצה אמנה חדשה של מחוז טולה, שבה שונה שמו של ראש האדמיניסטרציה למושל, אשר נבחר על ידי תושבי מחוז טולה. לפי האמנה סמכויותיו של המושל הוענקו לראש האדמיניסטרציה של מחוז טולה דאז, ניקולאי סבריוגין, שמונה על ידי מי שכיהן כנשיא הפדרציה הרוסית, בוריס ילצין.

ב-2001 נערכו בחירות נוספות, אך בשנים 2005, 2010, 2011 לא נערכו בחירות ישירות ומושל מחוז טולה מונה על ידי נשיא רוסיה באישור הדומה המחוזית. בשנת 2016, מונה ממלא מקום המושל על ידי נשיא רוסיה לקראת עריכת בחירות ישירות למושל, לראשונה מאז 2001, ב-18 בספטמבר 2016.

מושלים

מאז 1991

קישורים חיצוניים 
 המושל, באתר ממשלת מחוז טולה

הערות שוליים 

ערכים שבהם תבנית אתר רשמי אינה מתאימה להוספה אוטומטית
מחוז טולה
ראשי סובייקטים פדרליים של רוסיה